
OPREMA: VLADIMIR UDATNY 


PRIJE DOLASKA HRVATA 


Zemlja Hrvata 


Zemlja, koju su naselili Hrvati po 
svome dolasku sa sjevera, leži izmedju 
Drave, Jadranskoga mora i Drine, pod- 
udara se dakle uglavnom sa zemljištem, 
koje obuhvaća danas Nezavisna Drža- 
va Hrvatska. U strahovitim i krvavim 
mnogovjekovnim borbama s nebroje- 
nim protivnicima sačuvali su Hrvati go- 
tovo potpuno svoj djedovski posjed. 

Po svojoj gradji hrvatska zemlja nije 
jedinstvena, već se dijeli na tri razno- 
vrsna područja i to na obalu Jadran- 
skoga mora, na goroviti Kras i na plod- 
nu nizinu izmedju Save i Drave. 

Jadranska obala, puna otoka i sjajno 
razvedena, s velikim brojem zgodnih 
luka, bila je jaka privlačna točka za su- 
sjede s druge strane Jadrana i prema 
njima otvorena. 

Zemlja izmedju Save i Dinarskih pla- 
nina najslabije je zaštićena prema isto- 
ku, a odijeljena od Jadranske obale, dok 
je nizina izmedju Save i Drave otvo- 

rena prema sjeveru, a relativno zatvo- 
rena prema jugo-zapadu. 

Hrvatska zemlja rastrgana je gorskim 
kosama i ne čini cjelinu, koja bi bila 
zgodna za stvaranje i održavanje jedin- 
stvene države na primitivnom stupnju 
tehničke civilizacije. Jadranska je obala 
odijeljena od svoje kontinentalne po- 
zadine, a Posavska Hrvatska od Dalma- 
tinske Hrvatske.  Neprohodne gorske 
kose bile su u srednjem vijeku, kad nije 
bilo ni dobrih cesta ni željeznica ni 
brzojava ni brzoglasa, neprelazne za- 
preke za stvaranje čvrstih veza medju 
pojedinim hrvatskim krajevima i sprje- 
čavale su usredotočenje i ujedinjenje 
hrvatske političke i vojničke snage u 
sudbonosnim borbama, u koje je ta 
snaga morala ući. 

Osim te nezgode nepovoljan je poli- 
tički čimbenik bio i sam geopolitički 
smještaj Hrvatske kao zemlje, gdje su 
se ukršštavali suprotni velevlasni inte- 
resi, i zemlje, koja — kako Šufflay reče 
— leži na zapadnom rubu ponora, koji 
dijeli Istok od Zapada. 

Taj geopolitički položaj uvelike je 
odredio hrvatsku povjesnu sudbinu kao 
i političke sile, s kojima su Hrvati to- 
kom vjekova morali voditi borbu za 

samoodržanje: sa zapada su to bili 
Mletci, sa sjevera Franci, anacionalni 
imperij Habsburga i Mađari, a sa istoka 
Bizant, Bugari, Osmanlije i Srbi. Jedino 
s juga Hrvati nisu bili ugrožavani. 





Iliri i Rimljani 


Prije dolaska Hrvata živjeli su na po- 
dručju današnje Hrvatske Iliri, u čijim 
je žilama bilo primjesa i keltske krvi. 
Bili su stasita tijela, vrlo ratoborni i 
hrabri, ali su teško podnosili stegu i bili 
naklonjeni samovolji, pljački i gusar- 
stvu. Takove susjede u svojoj blizini 
nije mogao podnositi carski Rim, i kada 
Iliri ne htjedoše poslušati opomene rim- 
ske, da se drže reda i mira te da odu- 
stanu od gusarenja po moru, Rimljani 
navališe na njihovu zemlju. Iliri su bili 
neustrašivi borci i hrabro su branili 
svoju slobodu, a nakon poraza znali bi 
podizati bijesne i krvave ustanke. Na 
kraju je ipak konačno pobijedio uste- 
govljeni rimski vojnik divljeg ilirskog 
hajduka. Rimsko carstvo bilo je u sta- 
rom vijeku nosilac ideja reda, zakoni- 
tosti, mira i blagostanja, i te su ideje 
Rimljani donijeli i u naše krajeve. Dok 
je zemlja za vrijeme Ilira bila neobra- 
djena i zapuštena, a Iliri stanovali u 
bijednim potleušicama, gdje im je pi- 

jančevanje bilo najveći životni užitak, 
dolaskom Rimljana nastaju velike pro- 
mjene: uredjuje se uprava i sudstvo, 
moćna i ustegovljena vojska pribavlja 
poštovanje rimskim zakonima, grade se 
mostovi i ceste, po kojima vojska može 
brzo doprijeti onamo, gdje ustreba, a 
te ceste dolaze dobro trgovini i obrtu. 
Niču brojni gradovi, u kojima vlada 
uljudba i blagostanje. Suše se bare i 
močvare, sade se vinogradi, obradjuju 
polja, a zemlja puna četiri vijeka uživa 
»rimski mir« (pax romana) pod zašti- 
tom najsnažnije države svijeta. 

Bezbrižan život, mir i blagostanje 
medjutim pomalo otupljuju i oslabljuju 
one kreposti i muževne vrline, kojima 
je stari Rim zahvaljivao svoju veličinu 
i snagu. Širi se mekuštvo i pokvarenost, 
širi se duh udobnosti i uživanja. Unu- 
trašnja snaga države pomalo gnjije i u 
njenom se krilu stvaraju klice konač- 
noga raspadanja i propasti. 


Kršćanstvo 


U to vrijeme, i to naročito od po- 
četka četvrtoga vijeka, pojavljuje se 
kršćanstvo kao velika duhovna i povje- 
sna snaga u Evropi. Nauka Kristova o 
čovjeku kao nosiocu besmrtne duše, kao 
biću stvorenom na sliku i priliku Božju, 
koje prema tome treba cijeniti i pošto- 
vati, nauka, po kojoj pravi zavičaj čo- 
vjekov nije svijet nego nadsvijet, nauka 
o povezanosti čovjekovoj s Božanstvom, 
koje kraljuje nad svemirskim prosto- 
rima i prodire u najskrivenije i najin- 
timnije kutove ljudske unutrašnjosti, 
nauka o uzvišenom osjećaju ljubavi 
prema Bogu i svim njegovim stvorenji- 
ma, osjećaju koji treba da veže roba i 
gospodara, rimskoga patricija i sarmat- 
skog nomada, i sve ljude ujedini u ve- 
liku religioznu zajednicu, ta kršćanska 
nauka unijela je sasvim nove elemente 
u dosadašnji uljudbeni život rimskoga 
imperija. 

U društvovnom pogledu uticaj krš- 
ćanstva pokazao se u tome, što se s ro- 

bovima počelo čovječnije postupati, što 
se ratni sužnjevi nisu više ubijali, što 
se počela posvećivati briga siromašni- 
ma, nevoljnima i nezaštićenima. 

Kad su nastali poslije propasti za- 
padno-rimskoga carstva u drugoj polo- 
vini V. vijeka pod pritiskom velikog 
gibanja i premiještanja etničkih masa 
Germana, Huna, Avara i Slavena ratovi, 
uništavanja, pljačke, pustošenja, paleži 
i ubijanja u čitavoj Evropi, kršćanstvo, 
oličeno u rimskoj crkvi, ostalo je jedino 
svijetlo, što je u mraku sjalo priduše- 
nim sjajem. Kršćanstvo je značilo onu 
duhovnu snagu, koja je bila pozvana, 
da obuzda divlje nagone svježih i krep- 
kih naroda te ih privede uljudjenom 
životu. Jo 

Avari i Slaveni 


U drugoj polovini Vl. vijeka pojaviše 
se u Panonskoj nizini Avari. Bio je to 
ratnički narod mongolskoga podrijetla, 
nesposoban za primanje i usvajanje 
viših kulturnih vrednota, okrutan i div- 
lji, kojemu se život uglavnom temeljio 
na pljački dobara, što su ih drugi radom 
stvorili. U Panonskoj nizini većina pu- 
čanstva bila je slavenskoga podrijetla. 
S početka je Avara bilo tek kojih dva- 
desetak hiljada, a ipak su oni mogli bez 
većih borbi i poteškoća zagospodariti 
nad golemim slavenskim masama. 

Kako je to bilo moguće? Razloge toj 
činjenici treba tražiti u slavenskom ka- 
rakteru. Slaveni su uvijek pokazivali 
izrazitu nesposobnost da organiziraju 
vlastitu čvrstu vlast. Bizantski car Mau- 
ricije veli o njima: »Kako kod njih ima 
mnogo glavara, a jedan s drugim ne živi 
u slozi, nije nezgodno neke od njih pre- 
dobiti obećanjima i darovima, a onda 
na ostale napasti, da ih ne bi mržnja 
na nas sve ujedinila, pa da ne postanu 

jedna država.« Ta briga cara Mauricija 
bila je suvišna. Slaveni nisu u sebi imali 
državotvornoga nagona. Naročito zna- 
čajna osebina im je bila, da se nikako 
nisu htjeli pokoravati bilo kojem svome 
čovjeku. Bili su nepopravljivi svadljivci, 
svaki je htio u dogovoru i skupštini 
imati pravo, a čim bi se pojavila koja 
jača ličnost, naišla bi na nepobjedivi 
otpor ostalih. Svako slavensko pleme 
bilo je svijet za sebe. Medju slavenskim 
plemenima nikada se nije pojavila po- 
litička misao, da bi se mogli ujediniti u 
veliku i snažnu državu. Kada su pošli 
na selidbu nijesu se selili kao politički 
čvrsto organizirani narodi, nego kao 
male skupine, koje su gotovo nečujno 
ispunjavale i naseljavale goleme prTO- 
store Jedan povjesničar pita se u čudu: 
»Kako se to moglo desiti bez buke, i 
odkud dodjoše ti bezbrojni milijuni 
Slavena?« 

Slavenska je priroda puna protuslo- 
vlja. S jedne strane bili su Slaveni mirni 
ribari, pčelari, ratari i stočari, a s druge 
strane bili su izloženi naglim provalama 
nepromišljena bijesa i okrutnosti. S je- 
dne strane djetinja dobrota srca i do- 
broćudna naivnost, a s druge nevjera i 
krvna osveta. Kao narod arijskoga po- 

drijetla Slaveni su pokazivali znatnu 
kulturotvornu sposobnost.  Mitologiji 
starih Slavena ne može se poreći poezija 
i ljepota, a njihov smisao za glazbu i 
pjevanje opazili su već i najstariji pisci. 

Najveća slavenska mana bila je poli- 
tička nesposobnost pa čak i ravnoduš- 
nost prema političkom zbivanju. Vječito 
su bili podvrgnuti tudjoj volji i vlasti, 
jer nisu umjeli organizirati svoju vla- 
stitu. Oni su bili podložni Skitima, Ba- 
starnima, Gotima, Hunima i Avarima. 
Oni, nepopravljivi svadljivci i nespo- 
sobni da slušaju, dok su medju sobom 
sami, podnosili su strpljivo jaram tu- 
djina, radili za njega najteže poslove i 
pokoravali se njegovim zapovijedima. 
Oni, koji nijesu htjeli biti vojnici, dok 
su bili samostalni i slobodni, trpjeli su, 
da ih tudjin šalje bez oklopa i bez po- 
štede u prve bojne redove. Oni, koji su 
živjeli u zadrugama uzornim i čistim 
obiteljskim životom, trpjeli su, da im 
tudjin odvodi i sramoti žene i kćeri. Oni 
nisu bili duševno tupi i osjećali su svoju 
nesreću, ali njihova je politička volja 
bila mrtva, oni nisu znali, kako da si 
pomognu. Bol je narasla do tolikoga 
stupnja, da su tražili zaborav i spas u 
pijanstvu. Ta strast za opojnim pićima 

bila je kod Slavena razvijena do nevje- 
rojatne snage i nije se rijetko dešavalo, 
da bi ih protivnici i u samom boju za- 
robljavali polupijane. 


Taj duboki osjećaj boli, to nezado- 
voljstvo s vlastitom sudbinom, koju nisu 
bili kadri promijeniti, stvorilo je kod 
Slavena onu dubinu i onaj silni raspon 
duhovnog proživljavanja, kojim se od- 
likuju medju ostalim skupinama naroda, 
a koji je u klasičnim djelima ruske knji- 
ževnosti i glazbe našao svoj umjetnički 
izraz. 


Mi Hrvati nismo čisti Slaveni, što do- 
kazuje već naš jaki državotvorni nagon, 
ali ipak je slavenska komponenta naše- 
ga narodnog bića dosta jaka. Ta činje- 
nica nas ne mora zabrinjavati, jer smo 
već vidjeli, kako je divan i čvrst ljudski 
soj proizašao iz germansko-slavenske 
mješavine u sjeveroistočnoj Njemačkoj. 
Uslov ovako povoljnoga razvoja sva- 
kako je taj, da slavenske mane dobiju 
svoju jaku duhovnu protutežu, i u tom 
slučaju dolaze jače do izražaja poziti- 
vne strane slavenske duše. Mi Hrvati 
na pr. svoj izraziti dar za poeziju i 
umjetnost imamo u prvom redu zahva- 
liti slavenskoj komponenti, a svoj drža- 

votvorni nagon i svoju vojničku spo- 
sobnost gotskoj i iransko-kavkaskoj 
komponenti svoga narodnog bića. 

Već iza Karpata Hrvati su bili done- 
kle slavizirani, a slavenski se elemenat 
našega narodnog jezgra još pojačao do- 
laskom na jug i miješanjem sa slaven- 
skim plemenima, koja su ovdje ostala 
iza Avara. Hrvati su prema tome mo- 
rali pored borbe s vanjskim neprijate- 
ljima voditi i tešku borbu s negativno- 
stima, koje su proizlazile iz tih slaven- 
skih sastojaka. Bilo je teških razdoblja, 
kada je izgledalo, da je slavenska poli- 
tička nesposobnost potpuno preotela 
maha u našem narodnom životu, ali je 
uvijek neslavenska baštinska jezgra bila 
dovoljno jaka, da se opre, održi i re- 
generira. To je bilo najopasnije vjeko- 
vno hrvanje, što su ga Hrvati proživjeti, 
mnogo opasnije od bilo kakove borbe 
s vanjskim neprijateljima. Hrvatska je 
duša bogata i duboka, Hrvati su kul- 
turotvorno visoko nadaren narod, ali 
samo ako u nama postoji snažna poli- 
tička svijest i državotvorna volja i spo- 
sobnost, moći ćemo osigurati svoju bu- 
dućnost od sila kaosa i anarhije, koje 
uvijek drijemaju u slavenskoj duši kao 
usnule zvijeri. Svaki Hrvat mora dakle 

osjećati kao svoju najsvetiju dužnost, 
da u svojoj vlastitoj unutrašnjosti sva- 
koga dana i časa čuva stražu za Hrvat- 
sku! 

HRVATSKE KNEŽEVINE 


Dolazak Hrvata 
injihov odnos prema kršćan- 
skoj civilizaciji 

Početkom VII. vijeka preplavile su 
avaro-slavenske horde čitav Balkan i 
doprle do obala Jadranskoga mora, Ka- 
ko su Avari bili divlji i pljačkaški na- 
rod, a s njima združeni Slaveni potpuno 
u njihovoj vlasti, oni su svuda, kamo 
su došli, donijeli pustošenje i uništava- 
nje. Garišta i razorena ognjišta bila su 
njihov trag. Preplašeni stanovnici pri- 
morskih gradova pobjegli su na dalma- 
tinske otoke, da spasu bar gole živote. 
Bizant je bio slab i nije bio sposoban, 
da u svim dijelovima svoga carstva 
uspostavi red. Bizantski car Heraklije 
pozvao je zato sa sjevera ratničko pleme 
Hrvata, da Dalmaciju oslobode avarskih 
pljačkaških hordi, i obvezao se, da će 
im zemlju, koju na taj način mačem 
osvoje, predati na slobodno uživanje. 
Hrvati su se tom pozivu odazvali. 

O rasnom podrijetlu Hrvata postoje 
razna mišljenja. Dok su ih stariji naši 

povjesničari smatrali čistim Slavenima, 
novija su istraživanja dovela do druga- 
čijih mišljenja. Danas postoje uglavnom 
dvije hipoteze o podrijetlu Hrvata. Dok 
ih jedni drže Gotima, koji su se u za- 
karpatskim krajevima donekle poslave- 
nili, drugi drže, da su oni potomci iran- 
sko-kavkaskih plemena, koja su, zahva- 
ćena velikim gibanjem za seobe naroda, 
dospjela u krajeve sjeverno od Karpata. 

Da Hrvati nisu čisti Slaveni pokazuje 
se već i načinom, kako su stupili na po- 
vjesnu pozornicu. Dok čiste Slavene 
većinom vidimo podložne drugim naro- 
dima, dok slavenske seobe imaju karak- 
ter povjesno nečujne infiltracije, Hrvati 
stupaju u povijest kao ratnički organi- 
zirana jedinica, kojoj je povjeren važan 
zadatak stvaranja reda na istočnoj obali 
Jadrana. Dok Slaveni nisu imali nika- 
kove državne i političke sposobnosti, ta 
se sposobnost Hrvatima nikako ne može 
poreći, budući da im je uspjelo u kratko 
vrijeme u krajevima izmedju Drave i 
Jadrana stvoriti nekoliko dobro uredje- 
nih kneževina, a za dva i po stoljeća 
rada i borbe oni su se ujedinili u jednu 
cjelinu unatoč vrlo nepovoljnih geograf- 
skih prilika i stvorili državu, koja je 
bila najjača na Balkanu. 

Borba s Avarima bila je duga i krva- 
va, i u njoj su Hrvati konačno iznijeli 
potpunu pobjedu. Odmah se osjetio 
drugi duh na Jadranskoj obali. Stanov- 
nici primorskih gradova, koji su bili 
nosioci starorimske kulturne tradicije i 
kršćanske prosvijećenosti, a koji su se 
pred navalom poludivljih avaro-slaven- 
skih hordi sklonili na otoke, počeli su 
se sada vraćati natrag. Hrvati sa svojim 
jakim smislom za red i svojim visokim 
sposobnostima, ulili su im povjerenje. 
Oni su s Hrvatima ušli u društveni sa- 
obraćaj, trgovali s njima pa i ženili se. 
Oni su značili prvi dodir Hrvata sa svi- 
jetom rimske uljudbe. 

Da su i Hrvati, obdareni smislom za 
nastojali svoje odnose s tim zapadnim 
svijetom produbiti, razumije se samo 
po sebi. Kako su rimski pape u srednjem 
vijeku vodili politiku smirivanja medju 
narodima i politiku obuzdavanja nji- 
hovih napadačkih i otimačkih nagona, 
bilo je prirodno, da su se s tim nami- 
slima obratili i na Hrvate. Pregovori 
rimskih papa s Hrvatima doveli su 
uskoro do povoljnih rezultata, jer su se 
Hrvati pokazali skloni ideji stvaranja 
univerzalnoga reda i mira medju naro- 

dima kao uvjeta za bolji i čovjeka do- 
stojniji život. Godine 679. sklapaju 
Hrvati s papom Agatonom ugovor o ne- 
napadanju. Car Konstantin Porfirogenet 
o tome ugovoru medju ostalim veli i 
ovo: »Hrvati ...se stalno i nepokole- 
bivo zakleše sv. Petru apostolu, da ni- 
kada ne će provaljivati u tudju zemlju 
...nego će mir gojiti sa svima, koji 
hoće.« — Hrvati su dakle u to vrijeme 
bili već kršćanski narod u srdačnom 
dodiru sa središtem kršćanskoga svi- 
jeta. Oni su se obvezali da će se uklo- 
Piti u veličanstveni sistem općega krš- 
ćanskoga reda i čuvati mir s onima, koji 
hoće. Ovaj dodatak »koji hoće« značio 
je opomenu susjedima, koji bi se usu- 
dili zalijetati u zemlju, što ju je hrvat- 
ski narod za sebe osvojio oslobodivši 
je avarskih tlačitelja i zlodjela. 

Prije sklapanja toga ugovora Hrvati 
su podlegli tu i tamo svome ekspan- 
Zivno-ratničkom nagonu te se god. 641. 
iskrcali čak na talijanskoj obali, napali 
grad Sipontum i ugrozili kneževinu Bene- 
vent, odakle su teškom mukom i to 
samo pomoću ratne varke suzbijeni. 
Nakon sklapanja ugovora s rimskim 
papom Hrvati su se uvijek muževno 
držali zadane riječi i nikada nisu pro- 
valjivali u tudje zemlje. 

Hrvati i Franci 


Kneževine, koje su Hrvati osnovali 
došavši u svoju novu domovinu, bile su 
ove : 


1. Posavska Hrvatska: zemlja izmedju 
Drave i srednje Bosne. Južna je granica 
te kneževine prelazila rijeku Savu, tako 
da i kasniju sjevernu Bosnu moramo 
računati u Posavsku Hrvatsku. Na za- 
padu bila je granica Posavske Hrvatske 
Velika i Mala Kapela. 


2. Bijela Hrvatska: zemlja, kojoj je 
zapadna granica bila Jadransko more, 
istočna rijeka Vrbas, a južna rijeka Ce- 
tina. Na ovom dijelu svoga životnoga 
prostora došli su Hrvati u najuži dodir 
sa zapadnim kršćanstvom, te je ta ze- 
mlja bila najvažniji dio i kolijevka 
hrvatske države. 

3. Crvena Hrvatska: zemlja, koja je 
obuhvaćala krajeve od Cetine pa preko 
Neretve, Dubrovnika i Kotora sve tamo 
do oblasti, koje nose ime Duklja ili 
Zeta. 

4. Bosna: u prvo vrijeme sasvim mali 
prostor oko gornjega toka rijeke Bosne. 

Geografska rastrganost hrvatskih ze- 
malja prouzročila je odvojeni razvoj 
pojedinih hrvatskih kneževina, od ko- 
jih je svaka vodila svoju posebnu vanj- 
sku politiku već prema posebnim po- 
teškoćama, s kojima se morala boriti. 
To je naročito došlo do izražaja u od- 
nosima izmedju Hrvata i Franaka. 

Veliko franačko carstvo bilo je hr- 
vatski susjed na sjevero-zapadu. Pod 
vladom Karla Velikoga, koji spada me- 
dju najveće vladare svjetske povijesti, 
krajem VIII. i početkom IX. vijeka, 
ono je zahvatilo golemo područje, koje 
danas zaprema Njemačka, Italija, Fran- 
cuska i Mađarska. Bilo je prirodno, da 
je ekspanzija toga carstva bila uprav- 
ljena i na one krajeve, u kojima su sta- 
novali Hrvati. Posavska Hrvatska ušla 
je dobrovoljno u sastav te moćne drža- 
ve. Bijela Hrvatska držala je, da je njoj 
lakše očuvati unutrašnju samostalnost 
u sklopu bizantskoga područia, jer je 
Bizant imao daleko slabiju središnju 
vlast i daleko manje političke dinami- 
ke. Nakon uključenja Posavske Hrvat- 
ske u franačko carstvo požurio se fur- 
landski grof Erik, da si prisvoji i Bijelu 

Hrvatsku. Medjutim primorski Hrvati 
skočiše na oružje i god. 779, dodje do 
prvoga sukoba izmedju plemenitih rat- 
ničkih naroda Franaka i Hrvata. U bitci 
kod Trsata iste godine razbiše Hrvati 
franačku vojsku grofa Erika, koji izgu- 
bi život i tako plati glavom svoju brzo- 
pletost. 

Godina osamstota godina je vrhunca 
Karlove moći. Papa ga u Rimu okruni 
Za rimskoga cara, i tako na njegovu lič- 
nost i državu pade magični sjaj i slava 
staroga rimskog imperija. Njegovo je 
carstvo imalo tendenciju da bude uni- 
verzalno kršćansko carstvo Evrope, 
koje će okupiti pod jednom svjetovnom 
vlašću sve evropske narode. Pod tim 
okolnostima priznala je i Bijela Hrvat- 
ska njegovo vrhovničtvo. 

Ljudevit Posavski 


Hrvati su ušli u rimsko carstvo Karla 
Velikoga u uvjerenju da pristupaju ve- 
likoj i uredjenoj kršćanskoj zajednici 
naroda. Ali kad je poslije smrti Karla 
Velikoga nastalo radi slabosti njegova 
nasljednika Ljudevita Pobožnoga go- 
tovo bezvladje, u kojemu su pojedini 
velikaši radili na svoju ruku i činili na- 
silja, Hrvati to nisu bili voljni trpjeti. 
Dok su odnošaji Bijele Hrvatske s fra- 
načkom državom bili uglavnom dobri, 
nije to bio slučaj s Posavskom Hrvat- 
skom, u kojoj je upravljao Ljudevit 
Posavski. Furlandski markgrof Kodolah, 
u čiju je oblast spadala Posavska Hr- 
vatska, samovoljno je gazio prava hr- 
vatska i vrijedjao hrvatsku čast i po- 
nos. Vjerujući, da u franačkom carstvu 
vlada još duh Karla Velikoga, Ljudevit 
se potužio na ta nedjela franačkome 
caru. Kada tu nije mogao dobiti svoje 
pravo, digne Ljudevit sa svojim posav- 
skim Hrvatima ustanak. U Hrvatima 
nije bilo one praslavenske političke pa- 

sivnosti, koja je bila razlogom, da su 
Slaveni stoljećima bez otpora trpjeli 
nasilja i nepravde. Grof Kodolah od- 
mah podigne vojsku na Ljudevita Po- 
savskog, ali ga Hrvati hametice potu- 
koše, ion sam umre tokom rata od 
groznice, Poslije Kodolahove smrti Lju- 
devit ponovno pokuša pomiriti se s fra- 
načkim carem, ali uzalud. Kad su tako 
svi pokušaji, da se spor riješi na miran 
način, propali, Ljudevit Posavski, he- 
rojska državnička priroda, stvori odlu- 
ku, da na području, na kojemu je ne- 
kada bila avarska država, sada uskrisi 
hrvatsku državu i raskine svaku vezu s 
franačkim carstvom. U tu svrhu pokre- 
ne sve snage, kojima je mogao raspola- 
gati. Da su tada svi Hrvati bili složni, 
da se Bijela Hrvatska u toj borbi pri- 
ključila svojoj posestrimi Posavskoj 
Hrvatskoj, Hrvati bi možda u tom času 
mogli stvoriti djela, koja bi bil: značaj- 
na za evropsku povijest, Nažalost 
Borna, knez Bijele Hrvatske, imeo je 
neke svoje posebne račune. Kako je u 
Bijeloj Hrvatskoj ostalo još tragova 
bizantske vlasti, kako su stanovnici oto- 
ka i glavnih primorskih gradova bili 
Romani-bizantofili i stajali pod bizant- 
skom zaštitom, a Borni su bili trn u oku, 

mislio je on to »romansko  pitanje« 
svoje kneževine riješiti povoljno uz 
franačku naklonost i pomoć. Zato se on 
odlučio ne samo da ostane izvan suko- 
ba, u koji je ušao Ljudevit Posavski s 
franačkim carstvom, nego je Ljudevita 
u jeku borbi s Francima još i napao 
svojom vojskom. Ali snaga Ljudevita 
Posavskoga bila je golema: on je ne 
samo razbio Bornu i poharao mu kneže- 
vinu, nego je suzbio i devet franačkih 
vojski koje su na njega krenule. 


Pred silom golemoga carstva franač- 
kog Ljudevit se Posavski konačno ipak 
nije mogao održati. Kada je i deseta 
vojska krenula na njega i njegove iz- 
morene borce, on je s četom svojih 
najodabranijih i najvjernijih pristaša i 
ratnika napustio svoju prijestolnicu 
tvrdi Sisak, i pred franačkom se silom 
pokušao skloniti kod nekog srpskog 
župana. Taj vjerolomnik medjutim po- 
kušao je Ljudevita »maknuti« po uputi 
Franaka. Ali Ljudevit još nije bio na 
kraju svojih snaga, i srpski je župan 
svci izdajnički pokušaj platio glavom. 
Nemajući nigdje skloništa i zaštite Lju- 
devit se obrati Borninu ujaku u Bijelu 
Hrvatsku, ali tu po Borninoj odluci 

bude potajno umoren. I tako taj ju- 
nački borac, koji je pune tri godine odo- 
lijevao sili franačkoga carstva, pogibe 
na kraju od bratske hrvatske ruke. 





Mletci 


Dalmatinska je Hrvatska priznavala 
formalno franačku vrhovnu vlast, ali je 
živjela sasvim samostalnim unutrašnjim 
životom, Tokom IX. vijeka počela se 
na zapadnoj obali Jadrana jače razvijati 
jedna nova politička sila, s kojom su 
Hrvati morali voditi vjekovne borbe, a 
ta je sila bila mletačka trgovačka repu- 
blika. Ona je svu svoju politiku gradila 
na čisto trgovačkim interesmia. Ona je 
ostala ravaodušna prema opasnosti, 
koja je kršćanskoj Evropi prijetila od 
Arapa, njoj je bilo svejedno i to, što je 
u kršćanskoj crkvi došlo do kobnoga 
raskola izmedju Carigrada i Rima. Nje- 
ne su galije plovile na istok i donosile 
odande skupocjenu robu, koja se na 
zapadu prodavala za skupe novce. Tom 
trgovinom mletačka je republika sticala 
svoja bajoslovna bogatstva. Kako je 
zapadna obala Jadrana siromašna i bez 
zgodnih luka, Mletci su bacili svoje oko 
na istočnu obalu, koja je stajala pod 
hrvatskom vlašću. Tu je bilo sjajnih 

luka, tu je bilo šuma, tu je bilo kršnih 
i snažnih ljudi. Mletci su nesmiljeno 
sje&li šume, i drvo svojim galijama od- 
vozili Arapima, kojima su pored toga 
dobavljali oružje, a isto tako su lovili 
i ljude te ih prodavali kao roblje na 
istoku. Što je to bilo protiv izričitih za- 
brana vrhovnoga glavaru kršćanstva, to 
se Mletaka malo ticalo: trgovina iznad 
svega! Da Hrvati s takvim susjedom 
nisu mogli ostati u dobrim odnosima, to 
se samo po sebi razumije. Prvi, s koji- 
ma su Mletci došli u sukob bili su mrki 
Neretljani, koji su unutar hrvatskoga 
naroda sačinjavali iednu posebnu sku- 
pinu, koja je imala naročite duševne 
značajke. Neretljani su najdulje zadr- 
žali divljinu krepkih barbara, oni su 
najduže zadržati pradjedovsku pogan- 
sku vjeru i najteže se pomirili s kršćan- 
stvom — s njima uopće nije bilo dobro 
imati posla. To su prvi osjetili sami 
Mlečani, jer su im Neretljani obilno 
vraćali milo za drago, lovili kac gusari 
po moru njihove galije i jao onoj, koja 
im je dopala šaka. Sukob izmedju Ne- 
retljana i Mlečana proširio se postepeno 
u opći hrvatsko-mletački sukob, 

Trpimir 


Polovinom IX. vijeka javlja se u Bi- 
jeloj Hrvatskoj knez Trpimir, praotac 
hrvatske kraljevske dinastije, koja je 
Hrvatskom vladala četvrt tisućljeća. 
Od njega nam je sačuvana i povelja, 
kojom je obdario splitsku nadbiskupiju 
bogatim posjedima god, 852. Ta je po- 
velja ujedno prvi diplomatski spomenik, 
u kojemu se spominje hrvatsko ime. 

Za njegova vladanja nema značajni- 
jih vojničkih sukoba. Na istočnoj gra- 
nici Hrvatske, možda izmedju Zvornika 
i Save, došli su Hrvtai u prvi povjesni 
dodir s Bugarima, koji su kao mlad i 
ekspanzivan narod širili svoju vlast od 
središta Balkana prema zapadu. Naišav- 
ši na snažan hrvatski otpor Bugari su 
sklopili su Hrvatima mir. 

Trpimir nam se ukazuje kao staložen 
vladar na visini sredovječne kulturne 
svijesti, u kojoj su nadsvjetske religioz- 
ne vrednote važile kao ono, što je za 
čovjeka važnije i značajnije od svega, 
što pruža ovaj svijet, u kojemu je čo- 

vjek samo prolazan gost, i koji zapravo 
nije ništa drugo nego dolina grijeha i 
suza. Sredovječni duhovni čovjek živio 
je u vječnoj brizi za prekogrobnu sud- 
binu svoje duše. Ovaj svijet bio je za 
njega poprište, na kojemu vode borbu 
Bog i Sotona. Svaki kršćanin bio je u 
toj borbi borac Božji, i u njoj se morao 
pokazati kao neustrašiv vitez. Kao što 
je vitez u turnirskoj borbi osjećao na 
sebi pogled gledalaca, a prije svega po- 
gled dame svoga srca, tako je i duhovni 
vitez, kao borac na bojištu svoje duše, 
osjećao na sebi pogled idealnih gleda- 
laca: arkandjela, andjela i svetaca 
Božjih, koji se raduju svakoj njegovoj 
pobjedi, a tuguju nad svakim njegovim 
porazom u borbi protiv Sotone i carstva 
njegova. Na taj je način u duši kršćan- 
skoga viteza postojala nečuvena dram- 
ska napetost, napetost, o čijoj snazi i 
jačini novovjeka pokoljenja, a pogoto- 
vo pokoljenja odgojena u duhu tehni- 
čke civilizacije, nemaju često ni pojma. 

Knez Hrvatske Trpimir, praotac di- 
nastije Trpimirovića, bio je takav sre- 
dovječni duhovni vitez. U svojoj pove- 
lji benediktincima on veli doslovno: 
»Ne znajući kada će doći posljednji 
dan i čas, i veoma zabrinut za spas 

svoje duše, posavjetovavši se sa svojim 
županima, odlučih podići samostan i u 
nj smjestiti zbor braće«. 

Trpimir dakle podiže u svojoj kneže- 
vini prvi samostan redovnicima reda 
sv. Benedikta. Lozinka je toga reda 
»Moli i radil« (Ora et labora!) Taj je 
red kao svoje članove brojio ljude du- 
boke duhovnosti, koji su se nevoljko 
osjećali u bučnom i šarenom vašaru 
svjetskoga života i tražili unutar samo- 
stanskih zidina mir, tišinu i samoću. 
Tihi i povučeni predavali su se benedik- 
tinci svome radu, koji je bio izvan- 
redno mnogostran. Oni su imali uzorna 
gospodarstva, bavili se obrtom, a isto 
tako i čisto kulturnim radom. Marljivo 
su pisali i prepisivali knjige, produblji- 
vali kršćansku nauku i prosvjetu, briž- 
ljivom pažnjom pohranjivali rukopise 
ne samo kršćanskih nego i starih grčkih 
i rimskih pisaca, gradili su skupocjene 
crkve i samostane pomažući time umjet- 
nike, graditelje i obrtnike. Mnogo bi 
starih kulturnih dobara i vrednota pro“ 
palo, da nije bilo benediktinskih samo- 
stana. 

Da je hrvatski knez Trpimir bio paž- 
ljivi prijatelj toga reda, podizao mu u 
suglasnosti sa svojim županima samo- 

stane na svome području, činjenica je 
od velike važnosti za prosudjivanje 
duha, kojim je odisala hrvatska unu- 
trašnja politika: Hrvatska sa svojim 
prosvijećenim kneževskim dvorom bila 
je tada zemlja na visini evropske krš- 
ćanske uljudbe. 

Za vrijeme Trpimirovo pojavili su se 
već prvi znaci kasnijega definitivnog 
vjerskog raskola izmedju Istoka i Za- 
pada, izmedju carigradskoga patrijarha 
i rimskoga pape. Bizant je bio zatrovan 
moralnom gnjileži, carigradski carski 
dvor bio je ognjište moralne razuzda- 
nosti i raskalašenosti. Taj i takav dvor 
htio je imati odsudan uticaj i na samu 
crkvu i podvrći je svojoj vlasti. Budući 
da je rimski papa stajao na stajalištu, 
da je crkvena vlast ne samo neodvisna 
od svjetovne nego čak u izvjesnom po- 
gledu i nad njom, on je po prirodi stva- 
ri morao ustati protiv namjera cari- 
gradskoga dvora. Carigradski dvor po- 
stavi za carigradskog patrijarha jednu 
svoju kreaturu imenom Focija, i taj je 
čin bio uvod u dogadjaje, čiji je logični 
završetak bio konačni duhovni prelom 
izmedju Carigrada i Rima, duhovni 
prelom, koji je u povijesti hrvatskoga 
naroda imao sudbonosan značaj. 

Domagoj 


Trpimira nije naslijedio njegov sin, 
kao što bi to bilo po nasljednom pravu 
prirodno, nego knez Domagoj, koji nije 
bio iz porodice Trpimirovića, To se si- 
gurno nije dogodilo bez unutrašnjih su- 
koba, koji su zacijelo imali i dublju po- 
litičku pozadinu. Pored duhovne i vjer- 
ske borbe, koja se razmahala izmedju 
Carigrada i Rima nastala je usporedno 
s njome i ljubomorna politička utakmi- 
ca izmedju bizantskog i franačkog car- 
stva, a u središtu te utakmice i borbe 
ležale su baš hrvatske zemlje. Domagoj 
je bio pristaša Franaka i odlučno naklo- 
njen Zapadu. Činjenica, da je on postao 
hrvatski knez, značila je za bizantsku 
politiku u Hrvatskoj nesumnjiv poraz. 

I bizantsko i franačko carstvo gledalo 
je vojnim djelima podići svoj ugled. 
Kako su u to doba Arapi počeli prodi- 
rati u Sredozemno more i Jadran, pru- 
žila se za to i dobra prilika. Kad su 
Arapi podsijedali Dubrovnik osvane 
pred njim bizantinsko brodovlje i Arapi 

moradoše napustiti opsadu. Kako su 
Arapi u južnoj Italiji osvojili grad Bari 
i izgradili ga u čvrsto uporište, franački 
je car Ljudevit II. odlučio, da ih odavde 
istjera, te pozvao u pomoć i hrvatsku 
mornaricu pod Domagojem. To je prvi 
put u povijesti, da hrvatska bojna sila 
nastupa na ratnom poprištu u obrani 
Evrope od vanevropskih sila. Udio hr- 
vatske mornarice u osvojenju Baria go- 
dine 871. bio je vrlo značajan i uspješan. 

Ali dok su se Hrvati pod Barijem bo- 
rili za opću evropsku stvar i za oslobo- 
đenje klasičnoga tla Italije od barbar- 
skog nametnika, podmukli Bizant uz 
pomoć brodovlja mletačke trgovačke 
republike navali na Dalmaciju. Bizantu 
je bilo krivo, što je Domagoj u borbi 
protiv Arapa stajao uz Franke, a ne uz 
Carigrad, pa ga je htio svojim podmu- 
klim napadajem prisiliti na povratak. 
Hrvatska je obala strahovito poharana 
i opustošena, dok su se hrvatski ratnici 
borili pod Barijem. Tako je izgledala 
kršćanska solidarnost bizantskoga car- 
stva. 

Zbog ovoga slučaja s Hrvatskom do- 
šlo je do žestokih medjusobnih predba- 
civanja izmedju Bizanta i Franaka, koja 
se završiše time da se bizantsko-frana- 

čki savez, sklopljen za obranu od Ara- 
pa, raspao. Kako su Mlečani zajedno s 
Bizantincima sudjelovali u haranju hr- 
vatskih obala i odvodjenju zarobljeni- 
ka, a kako opet Hrvati nisu bili vikli 
primati udarce, a ne vraćati ih, knez je 
Domagoj, čim je bila opsada Barija po- 
bjedonosno završena, sa svojom po- 
morskom silom zadao Mlečanima toliko 
jada, da su ga prozvali najgorim vodjom 
Hrvata (»pessimus dux Croatorum«) i 
zajaukali toliko, da se čulo čak do Rima. 
Papa je sada nastupio kao posrednik iz- 
medju Hrvatske i Mletaka nastojeći da 
dodje do mira izmedju tih dviju krš- 
ćanskih sila. 

Bizantska politika nije u Hrvatskoj 
nikako mirovala, ona je stalno rovarila 
protiv Domagoja. Medjutim: ako je bio 
lukav Bizant, Domagoj je bio još luka- 
viji, te mu je uspjelo otkriti na vrijeme 
zavjeru bizantofila. On je bio neumoljiv 
protivnik i nije znao za milost: on je 
bizantofile istrijebio takovom oštrinom, 
da je čak rimski papa pokušao ublažiti 
kneza, moleći ga, da one, koji bi mu 
radili o glavi, ne kazni odmah smrću, 
nego samo izgonom iz Hrvatske. 

Knez Domagoj bio je energična i sna- 
žna ličnost. On je bio odlučan branitelj 


38 


zapadne orijentacije hrvatske politike, 
i borbu za tu orijentaciju vodio je s 
očiglednim uspjehom. 

Pod konac njegova života dodje iz- 
medju pojedinih kandidata za franačko 
prijestolje do gradjanskoga rata, u ko- 
jemu su i hrvatski krajevi ljuto stradali. 
Pod Domagojevim sinom Iljkom Hrvati 
podigoše opći ustanak i otresoše se fra- 
načke vlasti god. 878. 

Zdeslav i Branimir 


Hrvatska je ipak i dalje ostala popri- 
šte ljute borbe izmedju Istoka i Zapada. 
Kako je politička snaga  franačkoga 
carstva pod konac IX. vijeka bila znat- 
no oslabila, bizantski se politički uticaj 
u hrvatskim krajevima sve to više jačao, 
Za vrijeme energičnoga kneza Doma- 
goja svi su pokušaji Bizanta, da osigura 
svoju prevlast i svoj politički uticaj u 
Hrvatskoj, ostali bezuspješni. Ali kad 
je taj moćni državnik zaklopio oči, po- 
ložaj se iz temelja promijenio. Za Do- 
magojeva nasljednika kneza Iljka vrati 
se iz Carigrada u Hrvatsku sin Trpimi- 
rov knez Zdeslav i protjera Iljka. Sada 
je hrvatska službena politika punim je- 
drima zaplovila u bizantske vode. Sa 
Zdeslavom dodjoše u Hrvatsku grčki 
časnici i svećenici. Zdeslav je nakanio 
katoličku crkvu u Hrvatskoj podpuno 
podložiti carigradskom patrijarhu. Bi- 
zantom je tada vladao moćni i veliki 
car Bazilije 1., i na njegov ugled i nje- 
govu vojničku moć oslanjao se Zdeslav 

u svojoj politici. Ali baš kada je izgle- 
dalo, da je Bizant u Hrvatskoj i u poli- 
tičkom i u crkvenom pogledu potpuno 
pobijedio, Hrvati, koji nikako nisu htjeli 
prići carigradskoj orijentaciji, podigoše 
ustanak protiv Zdeslava i njegovih bi- 
zantofila, i u tom ustanku izgubi Zde- 
slav kneževski prijestol i glavu. Vodja 
ustanka bio je jedan od hrvatskih na- 
rodnih prvaka imenom Branimir. 

Tom zgodom potrebno je istaknuti, 
da priča o nekom pasivnom »podpada- 
nju« Hrvata pod uticaj Rima ne odgo- 
vara istini. U vrijeme Branimirova 
ustanka bio je uticaj Bizanta u Hrvat- 
skoj pretežniji i u političkom i u crkve- 
nom pogledu, a uticaj Rima prilično slab. 
Branimirov ustanak dokazuje, da Hr- 
vati nisu bili pasivan narod, koji uticaje 
trpi, dade se od njih voditi, pod njih 
»podpada«, da Hrvati dakle nisu bili 
puki objekt povjesnoga zbivanja, nego 
su sami stvarali povjesne činjenice, koje 
su njihovim duhovnim i političkim sklo- 
nostima odgovarale. Hrvati su se baš u 
času, kada je Bizant bio jači, vlastitom 
pobudom opredijelili, za Zapad i u po- 
vodu toga svoga slobodnog opredjelje- 
nja, a ne »podpadanja«, pošli u krvavu 
borbu s pristašama bizantofilske struje, 

koja je bila na vlasti. Tu borbu Hrvati 
su vlastitom svojom snagom i bez ičije 
pomoći odlučili za se, u času, kada Rim 
nije mogao na razvoju prilika u Hrvat- 
skoj sam ništa promijeniti. 

Nije prema tome čudo, da je radost 
Rima nad uspjehom Branimirova ustan- 
ka bila neobično velika. Papa Ivan VIII. 
u zanosu radosti, što se jedan mladi i 
krepki narod vlastitom snagom istrgao 
iz neželjena zagrljaja Carigrada, na 
samo Spasovo u Rimu služi misu za- 
hvalnicu na grobu sv. Petra, blagoslivlje 
Branimira, blagoslivlje narod i zemlju 
hrvatsku, Svoju poslanicu papa ovako 
naslovljuje: »Uzvišenom knezu Brani- 
miru, milom sinu našemu!«. Papa znade, 
da su se smioni hrvatski borci izložili 
velikoj opasnosti, kada su se usudili 
protjerati pristaše silnoga cara Bazilija, 
te ih hrabri, da u toj slavnoj borbi us- 
traju do kraja. Da tada Bazilije nije 
morao svoju glavnu vojničku snagu ba- 
citi u rat protiv Arapa, Hrvati bi sigur- 
no s njime morali povesti borbu na ži- 
vot i smrt. Arapska je opasnost medju- 
tim prisilila Bazilija na popuštanje, 
tako da je privremeno popustila i na- 
petost izmedju Carigrada i Rima, te je 
čak za neko vrijeme došlo do sporazu- 

ma medju njima. U skladu s ovakovim 
razvojem prilika car je Bazilije naložio 
dalmatinskim gradovima, da danak, što 
su ga do sada plaćali njemu, od sada 
plaćaju hrvatskome knezu u znak no- 
voga mira i prijateljstva te kao odštetu 
za upotrebu svojih zemljišta na tlu hr- 
vatske države. 


Hrvati, kao narod svijestan svoje sa- 
mobitnosti, iako su bili uvjereni prista- 
še Rima, voljeli su u crkvi slušati službu 
Božju na jeziku, koji su razumjeli, na 
jeziku materinskom. Branimir sam bio 
je branitelj hrvatskoga bogoslužja, a 
tako zaslužnom čovjeku Rim nije zaista 
mogao ništa odbiti. Tako se desilo, da 
je papa Ivan VIII. protiv svih ustaljenih 
običaja, kojih se inače držala rimska 
crkva, u Hrvatskoj dozvolio hrvatsko 
bogoslužje. Ma koliko mi inače imali 
shvaćanja za univerzalističke  tenden- 
cije sredovječnog katolicizma, taj us- 
pjeh nas ipak ispunjava ponosom, jer 
znači nešto, što je jedinstveno u povi- 
jesti rimske crkve, Taj uspjeh bio je 
nažalost i jedan od razloga ljute borbe, 
koja se kasnije u Hrvatskoj razmahala 
izmedju pristaša latinskog i hrvatskog 
bogoslužja, a koja je slabila državu. 

Pored ove pobjede na crkvenom po- 
lju, Hrvati su za vrijeme Branimirovo 
zabilježili sjajan uspjeh i na vojničkom 
polju u borbi protiv Mlečana. Mletački 
dužd Petar Candiano poveo je svoju 
mornaricu u borbu protiv  Neretljana. 
Kod Makarske dočeka ga hrvatska rat- 
na mornarica i tu se zametne žestoka 
borba. Mlečani doživješe strahovit po- 
raz, tako da je i sam dužd izgubio gla- 
vu. Bilo je to god. 886. Poslije ovoga 
poraza pristane mletačka republika, da 
hrvatskom vladaru plaća danak za slo- 
bodnu plovidbu duž hrvatske obale. 

Vladanje kneza Branimira ispunjeno 
je prema tome ovim važnim dogadja- 
jima i činjenicama: oslobodjenjem od 
bizantskog uticaja i vrhovničtva, konač- 
nim priklanjanjem Zapadu, srdačnom 
suradnjom sa Rimom, odobrenjem hr- 
vatskoga bogoslužja i vojničkom po- 
bjedom nad Mletcima, : 

Nakon Branimirove smrti zavlada 
Hrvatskom Trpimirović Mutimir, koji 
se u politici držao Branimirovih smjer- 
nica i vladao mirno bez većih potresa 
do god. 910. 

HRVATSKI KRALJEVI 


Tomislav 


Od Trpimira pa do Tomislava Hrvat- 
ska je u svome razvoju pokazivala 
stalnu uzlaznu liniju. U duhovnom po- 
gledu Hrvati su se sve čvršće povezivali 
sa svijetom zapadno-kršćanske uljudbe 
uza sve časomične obrate, a u vojnič- 
kom i političkom pogledu postigli su 
značajne pobjede i uspjehe. Na čelu 
zemlje i naroda nalazile su se snažne 
ličnosti, kojima se nije osporavalo pra- 
vo vladanja i zapovijedanja, a koje su 
to svoje pravo vršile odlučno i uspješno. 
Nakon pojedinačnih privremenih kriza 
ozdravljenje bi uslijedilo vrlo brzo kao 
što je to redovno slučaj kod zdravih 
organizama. 

Nakon smrti Mutimirove knez Tomi- 
slav prima jaku i uredjenu državu, i ta 
činjenica omogućuje mu izvršenje po- 
vjesne misije: on je suzbio dvije snažne 
ofenzive na Jadran, madjarsku i bugar- 
sku. Time je obranio hrvatski životni 
prostor i očuvao ga za hrvatski narod. 

Madjari su kod svoga ulaska u Pa- 
nonsku nizinu početkom X. vijeka bili 
divlji konjanički narod, koji se sasto- 
jao od mješavine tursko-tatarskih i fin- 
sko-ugarskih rasnih sastojaka. Sve do 
svoga pokrštenja Madjari su bili rato- 
borni i pljačkaški nomadi, koji su za 
Evropu značili veliku opasnost. Ušavši 
u Panonsku nizinu oborili su moravsku 
državu i počeli se zalijetati u Njemačku 
i Italiju robeći i paleći. Na svojim po- 
hodima prolazili su kroz Posavsku Hr- 
vatsku, koja je na taj način ljuto stra- 
davala. U svojoj nevolji obrati se Po- 
savska Hrvatska na svoju posestrimu- 
kneževinu Bijelu Hrvatsku i njenoga 
kneza Tomislava, za kojega stari kroni- 
čar kaže, da je bio »jak i snažan u 
hrvanju«. Tomislav se utoliko radije 
odazvao tome pozivu, što su se Madjari 
znali preko Gvozda zalijetati i u nje- 
govu kneževinu, i ugrožavati je. U su- 
kobu s ratobornim i moćnim Madjarima 
pokazala se hrvatska ratnička snaga u 
svom svome sjaju. Vojsci kralja Tomi- 
slava uspjelo je ne samo odbiti napa- 
daje Madjarske na Bijelu Hrvatsku, već 
je ona prešla i sama u napadaj protje- 
ravši Madjare iz Posavske Hrvatske, te 
konačno uspostavila čvrstu i sigurnu 

granicu na Dravi. Tim Tomislavljevim 
pobjedama spašena je ne samo Hrvat- 
ska nego i Italija, tako da se može reči, 
da je taj hrvatski uspjeh bio od evrop- 
skog značaja. 

Kako su se Hrvati mogli pobjedono- 
sno oprijeti tako moćnom protivniku 
kao što su to bili Madžari? Odgovor na 
to pitanje daje nam Tomislavljev su- 
vremenik bizantski car Konstantin Por- 
firogenet, koji piše, kako je Hrvatska 
tada raspolagala golemom ratnom sna- 
gom od 100.000 pješaka i 60.000 konja- 
nika, a na moru je imala 80 velikih i 
100 manjih ratnih brodova. Za ondaš- 
nje prilike Hrvatska je s tom svojom 
ratnom snagom bila prava velika vlast. 

S ovom vojničkom moći mogla je 
Hrvatska riješiti još jedan zadatak, 
pred koji ju je povijest postavila. U sre- 
dišnjem dijelu Balkanskoga poluotoka 
postojala je mlada i krepka bugarska 
država, koja je baš u doba Tomislav- 
ljevo doživjela vrhunac svoga uspona 
pod velikim carem Simeunom. Politički 
cilj, koji je car Simeun sebi postavio 
bio je dostojan njegove snage: uništiti 
bizantsko carstvo, i Bugarsku učiniti na- 
sljednicom njegove moći i bogatstva. U 
više navrata bugarski je car razbio bi- 

zantske vojske i osvanuo pod samim 
Carigradom. Bizant je kao guja u pro- 
cjepu siktao i tražio pomoć na sve stra- 
ne pa i kod rimskoga pape. U svojoj 
nevolji Bizant je pokazao veliku ljubaz- 
nost i prema Hrvatima prepustivši To- 
mislavu dalmatinske otoke i gradove, 
samo da bi u borbi s Bugarima stekao 
u njemu prijatelja i saveznika. Kralj 
Tomislav kao mudar i pronicav držav- 
nik izrabio je politički položaj na Bal- 
kanu bez premišljanja, shvativši, da je 
dužnost odgovornog državnika, iz sva- 
ke političke konstelacije izvući najveću 
moguću korist za svoj narod. Ujedinivši 
Posavsku i Bijelu Hrvatsku u jednu cje- 
linu i pripojivši svojoj državi dalma- 
tinske otoke i gradove Tomislav je po- 
stigao najveći teritorijalni uspjeh hrvat- 
ske povijesti: od Jadranskih otoka pa 
do Drine, od Drave pa do Skadra sve 
je to bila jedna jedinstvena hrvatska 
država s jednim državnim poglavarom 
i s vojskom, koja je bila dovoljno sna- 
žna, da granice države obrani i od naj- 
moćnijih susjeda. 

Nakon svih tih vojničkih i diplomat- 
skih uspjeha proglasi se Tomislav god. 
925. hrvatskim kraljem, a rimski ga 
papa prizna. Ali sada se približila gra- 

nicama Hrvatske oluja sa Istoka. Sreća 
je bila po hrvatski narod, da je tu oluju 
dočekao ujedinjen i organiziran u moć- 
nu i sredjenu državu pod vrsnim i sna- 
žnim vodjom. Bugarski car Simeun, sli- 
jedeći uporno svoju misao uništenja Bi- 
zanta, htio je prije konačnoga obračuna 
s tim svojim glavnim neprijateljem ka- 
zniti nestalne i prevrtljive srpske kne- 
zove, koji su mu tim svojim osebinama 
remetili političke i vojničke planove. On 
iznenada osvane s jakom vojskom u 
Srbiji. Srpski velikaši ne usudiše se 
uopće oprijeti mu se, već jedni prebje- 
goše u Hrvatsku, a drugi mu se poklo- 
niše. Hrvatski kralj Tomislav gledao je 
zabrinutim okom neprestani rast i ve- 
like uspjehe bugarske države pod Si- 
meunom, i u njima nazrijevao buduću 
opasnost za Hrvatsku. On je znao, da 
poslije svih postignutih uspjeha Bugar- 
ska ne će moći stati na pola puta i osta- 
viti pored sebe moćnu hrvatsku državu, 
koja bi joj mogla osporiti gospodstvo 
nad Balkanom u slučaju propasti Bizan- 
ta. Trebalo je dakle Simeunu obraču- 
natii s Hrvatskom! Povod za to se lako 
našao, kad je Tomislav pod svoje okrilje 
i zaštitu primio srpske bjegunce. Dvije 
godine vršio je bugarski car vojničke 

pripreme, da savlada Hrvate. Konačno 
god. 926. krene velika bugarska vojska 
pod vojskovodjom Alagoboturom na 
Hrvate. Došlo je do krvavoga sraza hra- 
brih i neustrašivih protivnika, i bugar- 
ska vojska doživi težak poraz. Za bu- 
garskog cara Simeuna ta je hrvatska po- 
bjeda značila sudbonosan udarac i uni- 
štenje sna o gospodstvu nad Balkanom. 
Papa Ivan X. nakon ovoga je sukoba 
posredovao, da se izbjegne borba na 
život i smrt izmedju ova dva plemenita 
i hrabra kršćanska naroda, i zaista mu 
je uspjelo, da je izmedju Bugarske i 
Hrvatske sklopljen mir. Tomislav je 
sada nakon što je pobjedom osigurao i 
svoju istočnu granicu te vjerujući u 
svoju snagu bio spreman prepustiti Bi- 
zant njegovoj sudbini. Car Simeun na- 
žalost nije dospio da satre glavu bizant- 
skoj zmiji, jer ga je u tom naumu spri- 
ječila smrt god. 927. 

Kralj Tomislav imao je i na području 
unutrašnje politike riješiti jedno teško 
pitanje, najosjetljivije u staroj hrvat- 
skoj povijesti, a to je bilo pitanje od- 
nosa izmedju splitske nadbiskupije, oko 
koje su se okupili pristaše latinskog bo- 
goslužja, i ninske biskupije, koja je 
okupila oko sebe pristaše hrvatskog bo- 

goslužja, i koja je prije pripojenja dal- 
matinskih gradova imala crkvenu vlast 
na čitavom području hrvatske države. 

Činjenice, o kojima je kralj Tomislav 
kao hrvatski državni poglavar morao 
voditi računa, bile su ove: hrvatska je 
država morala imati izlaz na Jadransko 
more, i zato su joj dalmatinski gradovi 
bili bezuvjetno potrebni. Odlučan čim- 
benik pri političkom opredjeljivanju tih 
gradova bili su crkveni glavari, koji su 
bili tijesno povezani s rimskim papom, 
do čije je naklonosti Tomislavu moralo 
biti mnogo stalo, jer je sredovječna ka- 
tolička crkva bila ne samo duhovna 
nego i politička velevlast prvoga reda. 
Osim toga dalmatinski su gradovi bili 
mjesto neposrednoga dodira Hrvata sa 
svijetom zapadno-evropske uljudbe. Od- 
biti se od toga svijeta značilo bi za 
Hrvate ni više ni manje nego doći pod 
uticaj Bizanta i utonuti u balkanskom 
barbarstvu. Iz ovih razloga kralj je u 
sporu Splita i Nina stao na stranu Splita, 
iako ne bez stanovitih ograda. Splitu je 
priznato crkveno prvenstvo u hrvatskoj 
državi, ali pristašama latinskog bogo- 
služja ipak nije uspjelo iz hrvatskih 
crkava potpuno istisnuti hrvatski jezik. 
Ta suprotnost Splita i Nina ostala je i 

dalje neuralgična tačka hrvatske unu- 
trašnje politike. Dok je na čelu države 
stajala ličnost snage i ugleda Tomislav- 
ljeva, ta suprotnost nije mogla značiti 
neku veću političku opasnost, ali čim bi 
se pokazala slabost na vrhu države, ova 
bi suprotnost postala klicom narodnog 
i državnog raspadanja. 

Kralj Tomislav umro je kratko vri- 
jeme iza kako je održan splitski crkve- 
ni sabor, na kojemu je Split iznio po- 
bjedu nad Ninom t. j. 928. Njegovo 
doba svakako je najsjajnije razdoblje 
hrvatske povijesti: vanjski neprijatelji 
su pobijedjeni, u državi je bio red i 
blagostanje, Hrvatska je posjedovala 
čitavu dalmatinsku obalu s otocima, a 
najteža unutrašnja pitanja rješavala su 
se uslijed autoriteta i mudrosti držav- 
noga poglavara bez krvavih sukoba. Iz 
svih tih razloga Hrvatska je tada bila 
najjača i najuredjenija država na Bal- 
kanu i uopće na jugo-istoku Evrope. 

Svadja medju braćom 


Prvi nasljednici Tomislavljevi održali 
su Hrvatsku na onoj visini, na kojoj je 
bila za vrijeme prvoga kralja. Red nije 
nigdje narušavan, trgovina i pomorstvo 
razvijali su se povoljno, zemljom je 
vladalo lijepo blagostanje kao i mir, što 
ga daje osjećaj snage i moći. Tako je 
to trajalo do polovine X. vijeka, a onda 
se nad Hrvatsku nadviše teški oblaci, 
pojaviše se prvi znaci unutrašnje ne- 
sloge, koja je svojim daljnjim razvojem 
upropastila hrvatsku slobodu, moć i 
nezavisnost. 

Najznačajniji dogadjaji u istočnom 
susjedstvu Hrvatske bili su opadanje 
Bugarske za Simeunova nasljednika, i s 
tim u savezu ojačanje bizantske moći i 
oslobodjenje Srba od bugarske vlasti 
pod Časlavom, koji je priznavao bizant- 
sko vrhovničtvo. 

Neredima u Hrvatskoj — kao i u ve- 
ćini sredovječnih država evropskih — 
bile su krive dinastičke borbe. Nasljed- 
no pravo nije bilo tako precizno izra- 

djeno, da bi isključivalo sukobe medju 
pretendentima na prijestolje, i to je bio 
glavni izvor nevolja: svaki je preten- 
dent nasljedno pravo tumačio u svoju 
korist, svaki je gledao samo na svoje 
osobno pravo, a na pravo cjeline, na 
pravo države, da se čuvaju temelji nje- 
ne snage i moći nije se nitko osvrtao. 
Posljedice nisu izostale. 

Kad je izbila borba izmedju kralja 
Miroslava i Mihajla Krešimira, uz ko- 
jega je stajao moćni ban Pribina, po- 
javi se na hrvatskim obalama opet mle- 
tačka ratna mornarica, koja se za vri- 
jeme Tomislava i njegovih prvih na- 
sljednika držala na pristojnoj udalje- 
nosti. Mlečani su se ipak preračunali u 
vremenu, jer Hrvatska je desnica još 
uvijek bila krepka i snažna. Neretljani 
odbiše mletačke napadaje i mletačko se 
brodovlje god, 948. moralo bez slave i 
uspjeha vratiti odakle je došlo. 

Srpski knez Časlav takodjer se sada 
pojavio na poprištu. Baš u doba, dok je 
Hrvatska bila u jeku najvećih unutraš- 
njih borbi, on od nje otrgne Bosnu i Ne- 
retvansku krajinu. Medjutim Srbima 
nije bilo sudjeno dugo uživati plodove 
te otimačine. Čim su se unutarnje bor- 
be u Hrvatskoj završile smrću kralja 

Miroslava i pobjedom Mihajla Kreši- 
mira II., Hrvatska navali na Srbiju i. po- 
novno osvoji krajeve, koje je Časlav 
od nje otkinuo. 

Hrvatska je svoju unutrašnju krizu 
preboljela bez težih posljedica i pro- 
tivnici se njome nisu mogli okoristiti. 

Mihajla Krešimira II. naslijedi Stje- 
pan Držislav. Za njegovo vrijeme Bu- 
garska moć doživi svoje uskrsnuće pod 
kraljem Samujlom. Kako je time za Hr- 
vate nastala slična opasnost kao za vri- 
jeme cara Simeuna, oni se radi nepo- 
sredne opasnosti, koja im je prijetila od 
Samujla opet povezaše s Bizantom. Car 
Samujlo provali na to u južnu Hrvat- 
sku, pohara južne primorske oblasti i 
osvoji Bosnu. Jedino su tvrdi gradovi 
mogli prkositi njegovoj moći. Dok su 
Bizant, a s njime i Hrvatska muku mu- 
čili s carem Samujlom, osiliše se Mletci 
pod vrlo sposobnim i odlučnim duždem 
Petrom Orseolom, koji je odkazao pla- 
ćanje danka Hrvatskoj. Za izravnu ak- 
ciju protiv Hrvatske smatrao je, da za 
sada nije došao čas. Trebao je da umre 
kralj Stjepan Držislav, da u Hrvatskoj 
buknu teški nemiri i dinastički sukobi 
izmedju sinova  Držislavljevih  Sveti- 
slava Suronje na jednoj, a Krešimira i 

Gojslava na drugoj strani, pa da se 
mletačko brodovlje god. 1000. pojavi 
opet u hrvatskim vodama. Za vrijeme 
Tomislavljevo Hrvatska je državna po- 
litika kao jedan od svojih najglavnijih 
ciljeva smatrala vezanje dalmatinskih 
gradova uz Hrvatsku i to ne samo voj- 
ničkom moći nego i prijateljstvom i 
duhovnim sljubljivanjem. Baš u savezu 
s tim ciljem Tomislav je stao uz Split 
protiv Nina. Za duhovno sjedinjavanje 
tako raznorodnih elemenata kao što su 
to bili obrazovani i uljuđeni dalmatin- 
ski trgovci Romani i ratnici Hrvati bilo 
je medjutim potrebno vrlo mnogo vre- 
mena, obzirnosti i mudrosti, a osim 
toga bilo je potrebno i to, da Hrvatska 
za čitavo to vrijeme ostane zemlja reda 
i stege, zemlja zakona te čvrste i pra- 
vedne vlasti, jer jedino su pod tim uvje- 
tima dalmatinski gradovi sa svojim ja- 
kim i osjetljivim trgovačkim elementom 
nalazili računa, da se s Hrvatskom vežu, 
Čim su nastali neredi u Hrvatskoj, čim 
je tu zavladala anarhija i otimačina, 
čim se rasplamsala unutrašnja borba sa 
svim svojim slijepim i krvavim  stra- 
stima, dalmatinski su gradovi zatražili 
od Petra Orseola, da ih zaštiti od »bi- 
jesa hrvatskoga«. Da se mletački dužd 


58 


nije dao u tom pogledu moliti, stvar je 
sasvim prirodna. On s moćnim ratnim 
brodovljem zajedri uz blagoslov Bizan- 
ta prema hrvatskim obalama. Hrvatska 
je u to vrijeme bila u bijednom polo- 
žaju: oslabljena dinastičkim borbama, 
zadojena ubitačnom stranačkom mrž- 
njom, kojom su se braća do smrti mr- 
zila i zarazila sav narod hrvatski, mrž- 
njom, koja ih je učinila slijepima za 
najviše državne interese, ta i takva 
Hrvatska sa svojim jadom, neredom i 
neslogom nije bila protivnik, koji bi se 
mogao oprijeti poduzetnom mletačkom 
duždu. Nekoć slavnoj hrvatskoj po- 
morskoj bojnoj sili nigdje nije bilo ni 
traga ni glasa, kad je Petar Orseolo 
plovio po hrvatskim vodama primajući 
poklonstvene deputacije dalmatinskih 
gradova te rušeći i paleći one, koji mu 
se kao Korčula ne htjedoše pokoriti. A 
članovi hrvatskog vladalačkog doma? 
I oni, koji bi se radije bili živi medju- 
sobno izgrizli, nego da jedan drugome 
popuste, pohitaše sada da ponude mir 
i prijateljstvo oholome duždu, a on ih 
prezirno odbije! Tako je duboko Hr- 
vatska pala od Tomislavljeva vremena! 
Hrvatska je izgubila Dalmaciju sa svim 
otocima i gradovima, a kako je baš taj 

dio njena državnoga područja bio naj- 
napredniji i najbogatiji, a osim toga 
značio i neposredan duhovni i trgovački 
dodir sa Zapadom, to je Hrvatska time 
izgubila jedan od glavnih stupova i iz- 
vora svoje moći, uljudbe i blagostanja. 

Makar kako ga šibala nesreća, Kreši- 
mir III. se ipak nije htio ni mogao po- 
miriti s time, da se odrekne dalmatin- 
skih gradova. On je na njih vršio priti- 
sak, uznemirivao ih na sve moguće na- 
čine, pa i navaljivao na njih, i zaista mu 
je uspjelo, da poneke opet priključi 
svojoj državi. Učinio je to protiv Mle- 
taka i protiv Bizanta, koji je upravu 
Dalmacije povjerio Mletcima. Kako je 
Bizant već bio obračunao s bugarskim 
carem Samujlom, našao se opet u punoj 
snazi. Kad je i Srijem, posljednji osta- 
tak nekoć moćnog bugarskog carstva, 
podložen Bizantu, ne preostade ni Kre- 
šimiru drugo nego da prizna bizantsko 
vrhovničtvo. Da nesreća bude potpuna, 
navališe i Madžari sa sjevera, otkinuše 
od Krešimirove države Posavsku Hrvat- 
sku i dadoše je potomcima Svetoslavlje- 
vim, koji su se pred Krešimirom bili 
sklonuli najprije u Mletke, a onda kao 
štićenici Madžarske zavladali u Posav- 
skoj Hrvatskoj. Tako je jedinstvena 

Tomislavljeva država opet razdvojena 
u dva samostalna dijela. Kako su tadaš- 
nje političke prilike u Bizantu i Mlet- 
cima bile pune iznenadnih preokreta, 
tako se mijenjala i situacija Hrvatske. 
Pojedini dalmatinski gradovi nepresta- 
no su prelazili iz ruke u ruku, da pod 
Krešimirovim nasljednikom Stjepanom 
I zbog opadanja i rasula bizantske 
moći pripadnu Hrvatskoj izuzevši grad 
Zadar. 

Prilike u katoličkoj crkvi u to su vri- 
jeme radi pokvarenosti mnogih sveće- 
nika i crkvenih glavara bilo vrlo loše, te 
pod papom Leonom IX. započne snažni 
crkveni reformni pokret sa svrhom, da 
prilike kod svećenstva sredi i crkvu os- 
posobi za velike zadatke, koje je bila 
Zvana rješavati. Kad se taj reformni 
pokret najviše razmahao u Evropi, stu- 
pio je na hrvatsko prijestolje kralj 
Petar Krešimir IV., uskrisitelj i obno- 
vitelj hrvatske snage i veličine, 

Petar KrešimirlV. 


Sa žalošću moramo konstatirati, da 
su povjesni podatci o tome velikom hr- 
vatskom kralju vrlo mršavi i često tako 
nejasni, da se oko njega i to naročito 
oko zadnjih godina i dana njegova vla- 
danja spleo čitav niz povjesnih hipote- 
za, o kojima naši najistaknutiji povjes- 
ničari nisu složni. 

Sigurno je medjutim to, da je njegovo 
vladanje krunisano velikim političkim 
uspjesima. Još u prvom razdoblju nje- 
gova kraljevanja pojavljuje se u Dal- 
maciji papinski legat Majnard kao vjes- 
nik reformnih crkvenih ideala. U tada- 
njoj katoličkoj crkvi pobijale su se 
dvije stranke. Jedna je bila reformna, 
koja je tražila stroži život svećenika te 
jaku i jedinstvenu stegu u svoj crkvi i 
obrazovanost i prosvijećenost kod cr- 
kvenih glavara, a druga je bila protu- 
reformna i držala, da se ne treba prena- 
peti u postavljanju tako strogih zahtje- 
va, i da bi stvari lijepo po starom mogle 
teći i dalje. Borba izmedju te dvije 

stranke zaoštrila se toliko, da je svaka 
od njih birala svoga papu i to reformna 
Aleksandra IL, a protustranka Hono- 
rija II. Protureformna stranka imala je 
i u Hrvatskoj svojih zastupnika, a na 
čelu joj je bio neki Vulfo. Kad su refor- 
misti u krilu katoličke crkve pobijedili, 
uhvaćen je spomenuti Vulfo, lišen sve- 
ćeničkog čina, javno išiban, na čelo mu 
udaren žig usijanim željezom i osudjen 
na doživotnu tamnicu. Kako se vidi, 
borba je vodjena bez milosrdja i senti- 
mentalnosti. U toj borbi stajao je Petar 
Krešimir na strani reformista. Kako se 
slobodno shvaćanje svećeničkoga po- 
ziva udomilo naročito medju pristašama 
glagoljice, koji su bili pomognuti i ja- 
kom političkom strujom, oličenom u 
tzv. narodnoj stranci, sigurno je, da je 
ta borba i te kako razdirala_ hrvatsku 
državu, Znak je velikog autoriteta i 
moći kralja Krešimira IV., da za vrije- 
me njegova vladanja ona nije mogla do- 
vesti do oslabljenja hrvatske države ni 
spriječiti njeno širenje na kopnu i na 
moru. Opredijelivši se za reformnu 
stranku Krešimir IV. stvorio je povolj- 
nu psihološku situaciju izmedju hrvat- 
ske države i dalmatinskih gradova pri- 
vezavši ih čvrsto uza se. Za njegovo 

doba podižu se u Hrvatskoj mnogi novi 
benediktinski samostani, a stari se ob- 
navljaju i prepravljaju. Ti samostani 
bili su ognjišta kulture i rasadišta pro- 
svjete, rada i blagostanja. Kako je Bi- 
zant prekinuo veze s papinskim Rimom, 
a Krešimir IV. uspio uspostaviti prija- 
teljstvo i tijesnu duhovnu vezu izmedju 
predstavnika hrvatske državne vlasti i 
predstavnika rimske crkve u Dalmaciji, 
mi vidimo Dalmaciju kao dio hrvatsko- 
ga kraljevstva, a sam kralj hrvatski 
nosi službeni naziv »rex Croatorum et 
Dalmatinorum«. Jadransko more on 
naziva »našim dalmatinskim morem«. 


Na početku vladanja Krešimirova 
Posavska je Hrvatska bila odcijepljena 
od Dalmatinske. U Posavskoj Hrvat- 
skoj vladao je Svetoslavović Zvonimir. 
Dokaz je visoke državničke mudrosti 
Krešimirove, da je on uspio sprovesti 
sjedinjenje tih dijelova hrvatske cjeline 
ne prolivši ni kapi krvi. On je sklopio 
sa Zvonimirom kao vladarem Posavske 
Hrvatske sporazum, po kome je Zvoni- 
mira imenovao svojim suvladarom i na- 
sljednikom uz uvjet, da se Posavska 
Hrvatska združi s Dalmatinskom Hr- 
vatskom u jednu cjelinu. Na taj je na- 

čin uspješno riješio jedno bolno hrvat- 
sko pitanje. 


Krešimir je stekao hrvatskoj državi i 
Bosnu do Drine. Kako nam o tome ne- 
dostaju bilo kakove pobliže vijesti, mi 
ne znamo, da li je to učinjeno mačem 
ili na sličan način, kako je stečena Po- 
savska Hrvatska. 


Da kralj Krešimir IV. nije bio samo 
veliki autoritet i spretan političar nego 
i sposoban vojnik, to je sigurno. Nje- 
mački povjesničar Biidinger, veli o nje- 
mu ovo »Petra Krešimira treba shvatiti 
kao vladara, kod kojega prevladjuje 
sklonost za ratovanje«. Da je vojnička 
snaga njegova bila velika, i da je on bio 
i te kako spreman, da je upotrijebi, ako 
bi to prilike zahtijevale, dokazom je 
ovaj dodatak ispravi, kojom potvrdjuje 
posjede nekoga samostana: »Drzne li 
se tkogod, zaveden djavlom, da povri- 
jedi ovo darovanje, neka zna, da treba 
da bude, prezirući naše prijateljstvo, 
jači od nas«. To su ponosne riječi čo- 
vjeka, koji je ratnik i vojnik po krvi. 
Da su nam nešto obilnije vijesti iz dobe 
njegova vladanja, mi bismo sigurno 
imali koju sjajnu stranicu hrvatske rat- 
ničke povijesti više. : 

Pod konac Krešimirova vladanja do- 
življuje Bizant preporod svoje vojničke 
moći i pobjedom nad Bugarima i Duklja- 
nima postaje opet glavna politička sila 
na Balkanu. Kako je Krešimir time, što 
je zavladao Dalmacijom, otkinuo od Bi- 
Zanta posjed, koji je Bizantu bio drago- 
cjen, Bizant je prema Krešimiru bio 
neprijateljski raspoložen. Budući je 
Krešimirova snaga bila suviše velika, a 
da bi je Bizant sam mogao slomiti, on 
sklapa savez s Normanima u Italiji i 
uspije ih nagovoriti, da napadnu na 
Dalmaciju. Iz doba meteža, koji su na- 
stali dolaskom Normana u dalmatinsko 
more Krešimirovo, nemamo nikakovih 
jasnih vijesti, ali u to doba nestaje iz 
povjesnih izvora imena Krešimirova. O 
njegovoj sudbini za posljednjih dana 
njegova života medju našim povjesni- 
čarima postoje razna i suprotna mišlje- 
nja. Neki drže, da su ga Normani na 
prevaru zarobili. Kralj Petar Krešimir 
IV. umro je koncem godine 1074., a Dal- 
macija je opet privremeno otrgnuta od 
Hrvatske. 

Dimitrije Zvonimir 


Dimitrije Zvonimir spada medju naj- 
veće hrvatske kraljeve. Po državničkoj 
pronicavosti i dalekovidnosti on je pot- 
puno ravan Tomislavu i Krešimiru IV. 
Za njegova vladanja Hrvatska je doži- 
vjela svoje najsretnije i najsmirenije 
dane. 

Kad je on stupio na prijestolje bio je 
rimski papa njemački kardinal Hilde- 
brand pod imenom Grgura VII. Čovjek 
goleme duhovne snage, čvrste vjere u 
uzvišenost papinskoga poziva, herojska 
i tvrdokorna priroda nošena idejom, da 
papa kao predstavnik božanske vlasti 
na zemlji ima dužnost donijeti mir i 
pravdu ispaćenom čovječanstvu, te da 
njemu kao predstavniku duhovne vlasti 
pripada pravo vrhovničtva i nadzora 
nad svakom svjetovnom vlašću. Protiv- 
nik, koji mu je to pravo osporavao, bio 
je njemački car Henrik IV., i sve evrop- 
ske države, svi predstavnici bilo koje 
političke vlasti bili su postavljeni pred 

pitanje, za koga će se opredijeliti: za 
prvenstvo duhovne vlasti ili za prven- 
stvo svjetovne vlasti! U tom svjetsko- 
povjesnom sukobu Dimitrije Zvonimir, 
ispravno procijenivši hrvatske interese, 
već se od prvoga časa opredijelio za 
Grgura VII. i stao odlučno na njegovu 
stranu. Razlog tome opredjeljenju mo- 
ramo tražiti kako u samoj uzvišenosti 
ideje, koju je Grgur VII. zastupao, tako 
i u činjenici, da su dvije političke sile, 
koje su Hrvatskoj osporavale dragocje- 
ni posjed Dalmacije, Bizant i Mletci, 
bile u protivnom taboru. Grgur VII. po- 
dijelio je Zvonimiru znakove kraljev- 
ske moći: zastavu, mač, žezlo i krunu, 
te se obvezao, da će njega i njegovu 
državu svakom prilikom štititi, a za uz- 
vrat obvezao se Zvonimir, da će Grgu- 
ru kao predstavniku božanske vlasti 
crkve biti uvijek vjeran i u svome se 
vladanju ravnati načelima, što ih crkva 
katolička priznaje svojima. U svojoj 
prisezi Zvonimir veli ovo: »Gojit ću 
pravdu, branit ću crkve, gledat ću, da 
biskupi i svećenici čisto i dostojno živu, 
štitit ću siromahe, udovice i sirote, ne 
ću dopuštati, da se ispravno sklopljeni 
brakovi razrješuju, opirat ću se proda- 
vanju ljudskoga roblja i pokazat ću se 

s Božjom pomoću voljan u svemu, što 
je pravo«. 

Odnos izmedju Grgura VII, i hrvat- 
skoga kralja Zvonimira ostao je do 
kraja njihova života čist i nepomućen. 
Oba muža bila su ličnosti čvrsta znača- 
ja i tvrde riječi, u svim burama i olu- 
jama svjetske politike oni su ostali 
vjerni jedan drugome. 

Već kod Zvonimirova nastupa kra- 
ljevske vlasti vidimo Dalmaciju čvrsto 
povezanu s Hrvatskom i dijelom njena 
državnog područja. Znači dakle, da u 
njoj više nije bilo ni Normana ni Mle- 
čana. Šta je te grabežljivce moglo po- 
nukati, da je prepuste Zvonimiru? Hr- 
vati bez Dalmacije nisu imali mornari- 
ce, koja bi ih mogla protjerati. Norma- 
ne i Mlečane uklonila je iz Dalmacije 
riječ silnoga i moćnoga pape, jer je 
papa sam garantirao nepovredivost 
granica hrvatskoga kraljevstva. Ta ga- 
rancija sačuvala je Zvonimirovu državu 
svake opasnosti izvana, i tko god bi se 
počeo baviti mišlju, da Zvonimira na- 
padne, naišao bi na nepobjedivu zapre- 
ku u volji i odluci Grgura VII. Tako 
npr. furlandski grof Vecelin. Kad je on 
spremao navalu na Hrvate, dobio je po- 
ruku Grgura VII, u kojoj mu se pored 

ostaloga stavlja na znanje i ovo: »Znaj, 
da ti se vrlo čudimo, što sada hoćeš da 
ustaneš protiv onoga, koga je apostol- 
ska vlast metnula za kralja u Dalmaciji. 
Zbog toga te opominjemo i u ime sv. 
Petra naredjujemo ti, da se ne usudiš 
više dići oružje na spomenutoga kralja 
znajući, što god budeš učinio njemu, da 
ćeš bez sumnje učiniti Apostolskoj Sto- 
lici, Ako li se usudiš prkosno raditi pro- 
tiv naše zapovijedi, tada znaj, da ćemo 
protiv tvoje drzovitosti izvući mač sv. 
Petra«. Pred ovako jasnim riječima lec- 
nuo se poduzetni grof i ostao miran kao 
janje. 

Uživajući tako moćnu zaštitu mogao 
se kralj Zvonimir podpuno posvetiti 
unutrašnjem sredjivanju svoje države. 
On je bio čovjek prave kršćanske do- 
brote i samilosti, a njegov osjećaj prav- 
de bio je toliko dubok i jak, da je o 
njemu u narodu hrvatskome stoljećima 
ostala živa predaja. Kronika popa Du- 
kljanina crta živim i zanosnim riječima 
njegovo vladanje ističući, kako je crkve 
štovao i ljubio, kako je dobre pomagao, 
a zle progonio, kako su ga dobri ljubili, 
a zli mrzili, jer nije mogao zla vidjeti. 
Zemlja je bila vesela i sretna, puna 
svakoga dobra, a gradovi puni srebra i 

zlata. Siromašni i ubogi nisu se bojali 
nasilja bogatih i osjećali su se pred nji- 
ma sigurni. Sluga se nije bojao, da će 
gospodar nad njim izvršiti nepravdu, 
jer ga je štitila kraljeva desnica. Ni naj- 
veći velikaš nije se mogao usuditi, da 
dodje na nezakoniti način do bilo kako- 
va posjeda ili bogatstva, jer niti sam 
kralj nije ništa nepravedno posjedovao. 
»I zemlja Zvonimirova biše obilna sva- 
kom raskošom, ni se nikogar bojaše, ni 
jim nitkore mogaše nauditi, razmi gnjiv 
gospodina Boga«, — Možda je pop Du- 
kljanin u svome oduševljenju tu i tamo 
pretjerao, ali je sigurna činjenica, da je 
Zvonimir bio kralj-pravednik, da je 
njegovo doba bilo, ako ne najsjajnije, a 
ono svakako najsretnije doba, što ga je 
Hrvatska u svojoj povijesti proživjela, 
i da je nad kraljevstvom njegovim sjala 
ljepota i blagost veečri prije olujnih 
dana. 

Kao što je god Grgur VII. pružao 
Zvonimiru zaštitu, kad god mu je bila 
potrebna, tako se i Zvonimir spremno 
odazivao, ako je papi bila potrebna po- 
moć hrvatske bojne sile. Kad je izbio 
rat Bizanta i Mlečana kao papinih pro- 
tivnika s jedne strane protiv Normana 
kao papinih saveznika s druge strane, 


73 


vidimo hrvatsku ratnu mornaricu na 
djelu, Hrvatsko-normansko ratno bro- 
dovlje u bitci kod otoka Krfa god. 1082. 
iznijelo je pobjedu nad udruženim sna- 
gama Bizanta i Mletaka. Bizantski car, 
da se osveti Zvonimiru, pozvao je Mle- 
čane, da ponovno zavladaju Dalmaci- 
jom. Medjutim za živa Zvonimira, i dok 
je država hrvatska bila jedinstvena, a 
narod hrvatski složan i spreman na 
borbu, Mletci se nijesu usudili dirati 
Dalmaciju, a njihov dužd zadovoljio se 
time, da samo u teoriji nosi naslov »dux 
Dalmatiae«. 

Kralj Zvonimir, iako vjeran prijatelj 
pape, bio je prijateljski naklonjen i sve- 
ćenicima glagoljašima. Sigurno je da su 
mnogi svećenici Latini iz dalmatinskih 
gradova paklenom mržnjom mrzili pri- 
staše hrvatskoga bogoslužja podmećući 
im, da su heretici, a sigurno je i to, da 
glavni izvor toj mržnji nije bila vjerska 
gorljivost, nego klikaška zloba. Zvoni- 
mir, kojemu nitko nije mogao osporiti 
čisti katolički osjećaj i vjernost prema 
rimskoj crkvi, nije se dao zaraziti tom 
niskom mržnjom. Hrvatski svećenici 
glagoljaši, koji su u svojoj borbi dece- 
nijima stajali osamljeni i nezaštićeni, 
napušteni čak i od svojih kraljeva, ipak 

su tvrdokorno branili pravo djedovske 
riječi u crkvi i obranili ga. Zvonimir je 
i njima pružio svoju zašttiu. O njegovoj 
naklonosti prema glagoljašima svjedoči 
nam najstariji hrvatski glagolski zapis, 
koji je sačuvan kod Baške i nosi poznati 
naziv Baščanska ploča, Taj zapis spo- 
minje, kako je Zvonimir darovao ze- 
mljište hrvatskom glagoljaškom samo- 
stanu sv. Lucije, i u njemu se na hrvat- 
skom jeziku spominje Zvonimirov na- 
slov »kralj hrvatski«. Baščanska ploča 
čuva se danas u zagrebačkom arheolo- 
škom muzeju. 

Zadnjih godina njegova vladanja za- 
desila su Zvonimira dva teška udarca: 
smrt njegova uzvišenog prijatelja i za- 
štitnika Grgura VII, i smrt njegova je- 
dinca sina Radovana, koji ga je imao 
naslijediti na prijestolju. Budući da je 
pitanje zakonita nasljednika bilo u sre- 
dnjem vijeku sudbonosna stvar i da je 
neriješenost toga pitanja mogla upro- 
pastiti čitave države, morile su kralja 
Zvonimira u zadnje dane njegova živo- 
ta teške brige. Kralj Zvonimir »blažene 
uspomene «umro je god. 1089. 

Put u slom 


Svaka kuća i svaka gradjevina počiva 
na svojim temeljima. Sredovječna drža- 
va bila je medjutim tako čudno politi- 
čko zdanje, da je počivala na svome 
vrhu. Kralj, koji je vladao po Božjoj 
milosti i po načelu legitimiteta, bio je 
ona tačka, koja je držala na okupu raz- 
rožne sile. Njegov odnos prema državi, 
kojom je vladao, shvaćao se kao odnos 
vlasnika prema posjedu, koji mu je bio 
svojina. Kralj je dakle posiedovao svo- 
ju državu kao kućevlasnik svoju kuću. 
Odatle je pitanje zakonita  baštinika 
bilo od najveće važnosti: po pravu na- 
sljedstva sticale su se i gubile u sred- 
njem vijeku zemlje i države. Čim bi se 
odkrnjio vrh hijerarhičke piramide, što 
ju je predstavljala sredovječna država, 
počela bi se sva piramida do samoga 
temelja rušiti i raspadati kao po nekom 
prirodnom zakonu, 

Poslije smrti Zvonimirove došao je 
na prijestolje Hrvatske posljednji Trpi- 
mirović Stjepan II., čovjek, koji je go- 

tovo sav život proveo u samostanu, da- 
leko od svijeta i shrvan teškim bolesti- 
ma. Sad, kada je stupio na prijestolje, 
bio je oronuo i nemoćan starac, kojemu 
nije bilo duga života. Budući da mu je 
u žilama tekla kraljevska krv Trpimi- 
rovića, on je bio od svih predstavnika 
Hrvatske pa i od same udovice Zvoni- 
mirove Jelene Lijepe, sestre madžar- 
skoga kralja Ladislava, priznat kao za- 
konit nasljednik. Nažalost za nepunu 
godinu dana preminuo je i on, i Hrvat- 
ska je ostala bez kralja, a loza Trpimi- 
rovića je sa Stjepanom II. bila izumrla. 

Sada nastadoše za Hrvatsku teški 
dani. Za tadašnje pojmove bilo je ne- 
shvatljivo, da se na prijestolje može 
doći drugačije nego po nasljednom pra- 
vu. Po nasljednom pravu pripadala je 
kraljevska kruna hrvatska po izumrću 
hrvatske narodne dinastije najprije 
Zvonimirovoj udovici Jeleni Lijepoj, a 
poslije nje njenome bratu Ladislavu, 
madžarskome kralju. Da hrvatski veli- 
kaši nijesu bili zadovoljni time, da kru- 
na hrvatska dodje na tudjinčevu glavu, 
to se samo po sebi razumije. Da nisu 
bili zadovoljni ni s kraljicom Jelenom 
vidimo po tome, što je ona morala na- 
pustiti Bijelu Hrvatsku i preseliti se u 

Slavonsku, koja nije imala značaj sre- 
dišnjega nego periferijskoga dijela hr- 
vatske države, u kojemu je imala nešto 
privrženika, Hrvatski velikaši, koji nisu 
htjeli tudjinca za kralja, stajali su pred 
problemom, kako da kralja postave iz 
svoje vlastite sredine. Ali sada nije ni- 
jedan htio da ustukne pred drugim. Zar 
je drugi moćniji, zar je hrabriji, zar ja 
da mu se poklonim? Zašto? I po koje- 
mu pravu? To su bila pitanja, koja je 
svaki velikaš sam sebi postavljao. I... 
piramida se počela rušiti. Hrvatska, koja 
je za Zvonimirova života bila zemlja 
divnoga reda i blagostanja, sada je po- 
stala pravi pakao, Ratnička snaga sta- 
rog hrvatskog plemstva nestankom di- 
nastije Trpimirovića nije više bila u 
službi nekog višeg zajedničkog hrvat- 
skog cilja, nije više bila podredjena 
probitcima hrvatske države, već se 
okrenula sama protiv sebe i počela samu 
sebe razdirati i uništavati. Toma Arhi- 
djakon ovako crta razdoblje, koje je 
sada nastalo u Hrvatskoj: »... pošto je 
tako izumro sav kraljevski rod, nije 
više nikoga bilo, koji bi ga imao u kra- 
ljevstvu hrvatskom naslijediti. Stoga se 
porodi medju velikašima kraljevstva 
teška nesloga. Rastrgani u stranke, sada 

je ovaj, a sada onaj iz puke pohlepe za 
vladanjem sebi prisvajao vlast nad dr- 
žavom, zbog čega preoteše maha nebro- 
jene opačine, pljačkanja, umorstva i 
legla svih opačina, jer dnevice nije pre- 
stajao jedan drugoga progoniti, napa- 
dati i ubijati«. 

U isto vrijeme čekali su u susjedstvu 
stari aspiranti na hrvatsko državno po- 
dručje Bizant, Mletci i Madžarska, i 
promatrali, kako se vrši proces samoub: 
stva jednog slavnog ratničkog kraljev- 
stva, koje im je dva stoljeća bilo trn u 
oku. Čekali su svoj čas. Prvi, koji je za- 
grabio u tok dogadjaja bio je brat 
hrvatske kraljice Jelene, madžarski kralj 
Ladislav, koji je s velikom vojskom 
provalio u Hrvatsku pozivajući se na 
svoje nasljedno pravo. On se prošetao 
kroz Posavsku Hrvatsku, a da nigdje 
nije naišao na otpor. Hrvatska nije više 
imala svoje vojske, a ukoliko ju je i 
imala, ona je baš bila zabavljena uni- 
štavanjem same sebe. Kad se Ladislav 
približio centralnom dijelu države, u 
brdima iza Gvozda naišao je na mnoga 
gnijezda otpora. Svaki hrvatski plemić, 
svako hrvatsko pleme borilo se u svom 
divljem nagonu za nezavisnošću samo 
za sebe ne tražeći i ne primajući po- 

moći od drugih, s kojima je bilo u 
smrtnoj zavadnji. Pod takvim okolno- 
stima Ladislav je mogao skršiti jedno 
po jedno »bijući mnoge bojeve« kako 
veli ljetopisac Toma. Nakon što je 
svladao otpor pojedinih nepovezanih i 
neorganiziranih hrvatskih skupina, La- 
dislav je prodro na more i približio se 
području, na koje su Bizant i Mletci, 
stari saveznici, bili naročito osjetljivi. 
Bizant je pokrenuo niti svoje daleko 
razgranate politike, i za čas se iza ledja 
Ladislavljevih pojaviše divlji Kumani, 
koji kao saveznici Bizanta provališe u 
Madžarsku. Sada je Ladislav morao na- 
pustiti Bijelu Hrvatsku i vratiti se u 
Madžarsku. U Posavskoj Hrvatskoj po- 
stavio je za kralja svoga sinovca Al- 
moša. 

Ladislav je bio vezan provalom Ku- 
mana, Bijela Hrvatska bila je slaba 
zbog bezvladja, koje je u njoj zavla- 
dalo i eto prilike Bizantu, da se opet 
domogne vruće željene Dalmacije. Kra- 
jem god. 1091. Hrvatska je rastrgana na 
tri dijela. U Dalmaciji vlada Bizant, u 
Bijeloj Hrvatskoj hrvatski velikaši, u 
Posavskoj Hrvatskoj Almoš. U toj ne- 
volji poče se dio hrvatskih velikaša 
okupljati oko Petra. plemića danas nam 

nepoznata roda i plemena, koga iza- 
braše kraljem godine 1093. Središte toga 
novog proplamsaja hrvatske volje za 
nezavisnošću bio je grad Knin. Težnja 
tih hrvatskih velikaša, da Hrvatska ne 
podpadne pod tudjega kralja bila je 
toliko jaka, da su savladali ne samo 
svoje lične ambicije i svoju taštinu 
nego su probili i načelo legitimiteta, što 
je za tadašnja vremena bio svakako 
smion revolucionaran čin. Već dvije go- 
dine iza toga ne vidimo više Almoša 
u Posavskoj Hrvatskoj. Pod kojim je 
okolnostima Almoš prebačen opet pre- 
ko Drave, o tome nam povjesna vrela 
ništa ne govore, ali je najvjerojatnija 
predpostavka, da ga je protjerao novi 
hrvatski kralj Petar. 

Nakon smrti kralja Ladislava dodje 
na madžarski prijestol jedan od naj- 
umnijih vladara madžarskih Koloman. 
On nije htio trpjeti, da se Hrvatska 
opet osamostali, već provali u nju s go- 
lemom vojskom i na Gvozdu sukobi se 
s onim dijelom hrvatskih velikaša, koji 
su se bili okupili oko Petra. U tom boju 
izgubi hrvatski kralj Petar bitku i život 
godine 1097. i postade kao tragični bo- 
rac koji je herojski pao u beznadnu 
boju za nezavisnost, legendarna ličnost 

u našoj povijesti. Iza te pobjede sklopi 
Koloman s Mlečanima ugovor, kojim se 
obveže, da ne će dirati u dalmatinske 
gradove, koji se prikloniše Mletcima. 
Kao i Ladislav morao je i Koloman 
prekinuti daljnje učvršćivanje svoje 
vlasti u Hrvatskoj, jer su se na madžar- 
skoj granici opet prijeteći pojavili Rusi 
i Kumani. Odlazak madžarskoga kralja 
upotrijebili su Hrvati u to, da trgnu 
vlast u domovini na sebe, i kad je Ko- 
loman godine 1102. opet krenuo na 
Hrvatsku, našao je na Dravi hrvatsku 
vojsku, koja mu je prepriječila put. Na 
čelu te vojske nije bio hrvatski kralj, 
nije bio jedan vrhovni zapovjednik, 
nego su to bila dvanaestorica župana 
kao predstavnici dvanaest hrvatskih 
plemena. Postojanje te vojske i njen 
dolazak na Dravu znak je, da su se pri- 
like u Hrvatskoj počele sredjivati i da 
su predstavnici hrvatske države makar 
i kasno postali svijesni svojih zajednič- 
kih probitaka. U toj situaciji Koloman 
nije smatrao uputnim tjerati mak na 
konac, a toga istog mišljenja bili su i 
hrvatski župani, jer su uvidjeli, da se 
Hrvatska ne bi mogla oprijeti sjedinje- 
nim neprijateljima Bizantu, Mletcima i 
Madžarima, te tako voditi u isti mah 

borbu na tri strane i to u času, dok još 
nije preboljela teške rane što ih je za- 
dala sama sebi u razdoblju bezvladja. 
Koloman pošalje u hrvatski tabor gla- 
snika, a Hrvati se izjaviše spremnima 
Za pregovaranje. 

Na sastanku s kraljem Kolomanom 
Hrvati s njime izmijeniše poljubac mira 
i sklopiše ugovor, koji je u hrvatskoj 
povijesti poznat pod nazivom »Pacta 
conventa«. Tim ugovorom Hrvatska je 
sačuvala značaj posebne i od Madžar- 
ske odijeljene države, a jedina veza, 
koja ju je s Madžarskom vezala bila je 
osoba kraljeva. Ovakav odnos medju 
dvije zemlje nazivamo personalnom uni- 
jom. Hrvatska je sačuvala svoj posebni 
ustav i svoje posebne zakone, a Hrvati 
nisu obvezani kralju plaćati porez na 
zemlju, jer je zemlja samo njihova. 
Drava prema tome ostaje i nađalje gra- 
nicom medju dvije države, medju dva 
ustava, medju dva sistema zakona, od 
kojih je jedan madžarski, a drugi hr- 
vatski. U Hrvatskoj postoji i nadalje 
hrvatska vojska kao čuvar njenih gra- 
nica. Da o samostalnosti Hrvatske ne 
bude nikakove sumnje, kralj Koloman 
se obvezuje, da će se kruniti posebnom 
krunom kao hrvatski kralj i da će po: 

slove hrvatske rješavati na hrvatskom 
državnom saboru. Nakon ovoga spora- 
Zuma Hrvati povedoše Kolomana u Bio- 
grad na moru, gdje ga svečanim činom 
okruniše za kralja hrvatskoga. 
Godina 1102. ipak znači težak i sud- 
bonosan datum za Hrvatsku. Poslije te 
godine Hrvatska nije više podpuno su- 
verena država, i njeno je vrhovništvo 
skučeno. U samoj Hrvatskoj nije se ži- 
vot i nisu se unutrašnje političke pri- 
like ugovorom s madžarskim kraljem ni 
malo promijenile, jer je hrvatska zem- 
lja zadržala svoje stare gospodare. Ipak 
u nekim vrlo bitnim državnim pitanji- 
ma nisu Hrvati više mogli samostalno 
odlučivati i to zato, jer je po ugovoru 
kralj tudjinac bio vrhovni zapovjednik 
hrvatske vojske, jer je kralj tudjinac 
imao potvrdjivati zakone, koje je do- 
nosio hrvatski državni sabor, jer je on 
imao davati povlasti i darovnice, jer je 
on imao uživati razgranate posjede 
bivše hrvatske narodne dinastije i ko- 
: načno zato, jer je kralj tudjinac od 
sada imao odlučivati o pitanjima hrvat- 
ske vanjske politike i jer je time hrvat- 
ska država prestala biti samostalnim 
subjektom u medjunarodnom  politič- 
kom životu. Zato nije pretjerano, ako 

o godini 1102. govorimo kao o crnoj go- 
dini sloma Hrvatske kao države s ne- 
okrnjenim suverenitetom. Taj slom ipak 
nije značio slom hrvatske narodne sna- 
ge. Jednom je rečeno, da su države kao 
tijela smrtne, a narodi kao duše be- 
smrtni. Tako je i hrvatski narod saču- 
vavši kroz vjekove najtežih i često 
očajnih borbi svoju bogodanu i besmrt- 
nu dušu opet dočekao čas, kada je — 
nakon više od osam stotina godina — 
opet kao samostalan i suvereni državni 
čimbenik mogao stupiti na europsku 
političku pozornicu. 

